નોટબંધી બાદ દેશભરમાં આવકવેરા વિભાગ દ્વારા જ્વેલર્સ, બિલ્ડર્સ તથા અઢી લાખથી વધુની રકમ બેન્કના ખાતામાં જમા કરાવનારાઓ સામે કાર્યવાહી આરંભી દીધી હતી ત્યાં બીજી તરફ સુરત આવકવેરા વિભાગ ખૂબ જ ધીમી ગતિથી આગળ વધ્યું છે. તા. ૮મીની રાત્રિએ શહેરના જ્વેલર્સના શો-રૂમમાં સોનાનું વેચાણ થતું હોવાનું તથા બિલ્ડર્સ દ્વારા ૨૦થી ૪૦ ટકા સુધીમાં કરન્સી ચેન્જ કરવાનો વેપલો ચાલતો હોવાની વાતો વચ્ચે આવકવેરા વિભાગ કાર્યવાહી કરવાથી દૂર રહ્યું હતું.